Polo Gti 2015 in Midlands | Used Cars & Bakkies Deals | Gumtree Classifieds South Africa
Cars & Bakkies in KwaZulu-Natal (Keyword:"polo gti 2015")
Get a daily alert with: Cars & Bakkies in KwaZulu-Natal (Keyword:"polo gti 2015")
Used Phoenix for sale in KwaZulu-Natal Used Kia k2700 for sale in KwaZulu Natal
Used Opel Corsa Utility for sale in KwaZulu-Natal Used Non Runner for sale in KwaZulu-Natal Used Non Runners for sale in KwaZulu-Natal Used Hyundai I10 for sale in KwaZulu-Natal Get to know us Posts Tagged ‘Jacobus van der Riet’
Die H. Abba Josef (4de eeu n.C.)
Kompleet soos ‘n vaal en kopergeel kokerboom
tussen die kattekruid, kankerbos en kanniedood
hom kranig teen ‘n klipkop by Kamieskroon strek
en verruk met tak en blaar na die uitspansel reik,
tas jou sinne wyd na die kleed, die heilsame soom,
van Hóm wat wandel wanneer die aandwind stoot.
Wanneer die Diereriem statig deur die nagruim trek,
waak jy ademloos, totdat die drake weswaarts wyk.
Kyk, Hy is liefde en lig, ‘n onvoorsienbare Meteoriet
wat skielik silwerstralend deur die siel se sfere skiet.
Hy bring ‘n konflagrasie, ja ‘n allesverterende vlam.
Hy skroei die Skerpioen, die Leeu en Krap en Ram.
Waar jy onverskrokke bid, tot in die onmeetlike tuur,
word jy volkome, tot in jou verste vingerpunte, vuur.
(c) Jacobus van der Riet / Julie 2016
Tags: Die H. Abba Josef (4de eeu n.C.), Jacobus van der Riet
Posted in Gedigte | Comments Off on Jacobus van der Riet. Die H. Abba Josef (4de eeu n.C.)
Die Heilige Profeet Dawid,
die Psalmdigter (ong. 1040-970 v.C.)
Waar woon wysies wat niemand meer neurie nie,
en waar melodieë voor iemand hul speel op ‘n lier?
Waar skuil die woorde voor versugting of melankolie
hul met veer en ink laat blink op perkament of papier?
Op watter noot en snaar moet die musiekleier bid?
Hoe klink tog die “Die Duif van die ver Terebinte”?
– ek sien hom teen skemer hoog op sy takkie sit
omgeef van die laaste son se goud en rosige tinte.
O Dawid wat sillabes soos ronde rivierklippies tel
en alef, gimel en dalet soos troepe in slagorde skaar,
jou tong is mos sekerlik ‘n sing-singertjie, ‘n slingervel,
waarmee jy op maat van “Die Hert van die Dageraad”
trefseker profeteer hoe leeus en honde onder mekaar
‘n gesalfde se klere verdeel, die lot werp oor ‘n gewaad.
Klaptong klop die donkie se hoewe op die kei
waar die Gesalfde stamp-stamp dwars op sy rug
in deur die goue sandsteenpoort van Jerusalem ry.
Die klippe basuin dit geluidloos in klippetaal uit,
al pruil die Fariseërs weer stroef afkerig en stug;
ook kinders en eenvoudiges sing oproerig en luid:
“Geseënd is Hy wat kom in die Naam van die Heer,
wat sy kleed in wyn, sy gewaad in druiwebloed was,
wat duiweverkopers en wisselaars uit die tempel weer.”
‘n Esel staan in die pad, en bepeins weer die dag:
hoe onverwags sag, hoe onbeskryflik lig tog die las,
hoe onvergeetlik daardie geseënde, Godsalige vrag.
Streel ek sy kakebeen en ore, gewaar ek wolkies stof
en onmiskenbaar, die droesemdonker kruis oor sy skof.
(c) Jacobus van der Riet / Februarie 2015
Tags: Jacobus van der Riet, Palmsondag